Ceratophyllus

Ceratophyllus er en slekt som hører til ordenen lopper (Siphonaptera). Som andre lopper er de parasitter som lever i bolene eller reirene til varmblodige dyr. Lopper regnes til de vingede insektene til tross for at alle artene er helt vingeløse.


== Utseende ==
Familien Ceratophyllidae som slekten tilhører, er gjerne brunrøde eller mørkbrune lopper med avlang kroppsform, flattrykt fra sidene. De er gjerne middelsstore lopper.


== Liv og utvikling ==
Familien Ceratophyllidae suger blod fra gnagere og fugler. Man antar at familien opprinnelig gikk på gnagere (ekorn og beslektede grupper), men hoppet over på fugler på et senere tidspunkt. Som vanlig hos lopper lever larvene av avfall, hudrester og de voksne loppenes avføring, mens de voksne insektene er blodsugere.


== Betydning for mennesker ==
Ingen av disse artene har mennesket som normal vert, men fugleloppa (Ceratophyllus gallinae) er den arten som vanligvis biter mennesker i Norge. Denne arten lever i ulike slags fuglereir, og kan komme inn i hus om det er fuglereir i tak eller vegger. Denne arten får man lett på seg om man rensker fuglekasser for gamle reir – et kjøttmeisreir kan inneholde flere tusen fuglelopper. Fugleloppa kan ikke overleve lenge på menneskeblod.


== Utbredelse ==
Slekten forekommer i først og fremst i Europa og Nord-Amerika. 


== Systematisk inndeling ==

Ekte insekter (Ectognatha)
Vingede insekter
Holometabole insekter
Mecopteriformia
Antliophora
Ordenen Lopper, Siphonaptera
Overfamilien Ceratophylloidea
Familien Ceratophyllidae
Underfamilien Ceratophyllinae
Slekten Ceratophyllus Curtis, 1832 - finnes i Norge
Ceratophyllus adustus Jordan, 1932
Ceratophyllus affinis Nordberg, 1935
Underart Ceratophyllus affinis subsp. affinis
Underart Ceratophyllus affinis subsp. neglectus Smit, 1958
Ceratophyllus alaskensis Baker
Ceratophyllus altus Tipton & Mendez, 1966
Ceratophyllus arcuegens Holland, 1952
Ceratophyllus avicitelli Ioff, 1946
Ceratophyllus caliotes Jordan, 1937 - finnes i Norge
Ceratophyllus delichoni Nordberg, 1935 - finnes i Norge
Ceratophyllus fringillae Walker, 1856 - finnes i Norge
Fugleloppe, Ceratophyllus gallinae Schrank, 1803 – usikkert om denne arten egentlig finnes utendørs i Norge
Ceratophyllus rusticus Wagner, 1903 - finnes i Norge
Ceratophyllus styx Rothschild, 1900 - finnes i Norge
Ceratophyllus vagabundus Boheman, 1866 - finnes i Norge
Ceratophyllus borealis Rothschild, 1907 - finnes i Norge
Ceratophyllus sciurorum Schrank, 1803 - finnes i Norge
Ceratophyllus lunatus Jordan & Rothschild, 1920 - finnes i Norge


== Kilder ==
Fauna Europaea, utbredelsesdatabase for europeiske dyr
Smit, F.G.A.M. og Durrel, G.M. (1962) A new genus and species of flea from Antarctica (Siphonaptera: Ceratopsyllidae). Pacific Insects 4: 895-903. [1]


== Eksterne lenker ==
(en) Ceratophyllus i Encyclopedia of Life 
(en) Ceratophyllus i Global Biodiversity Information Facility 
(no) Ceratophyllus hos Artsdatabanken 
(sv) Ceratophyllus hos Dyntaxa 
(en) Ceratophyllus hos Fauna Europaea 
(en) Ceratophyllus hos NCBI 
Ceratophyllus – detaljert informasjon på Wikispecies 
Folkehelseinstituttet - Fuglelopper
Tree of Life - Lopper, (Siphonaptera) engelskspråklig, med bilder.
Norsk Entomologisk forening For den som er insektinteressert.
Bildegalleri over nordamerikanske arter